# Seat

### Από τη Βικιπαίδεια, την ελεύθερη εγκυκλοπαίδεια

SEAT S.A.
Είδος | Αυτοκινητοβιομηχανία
Ίδρυση | 1950
Έδρα | Βαρκελώνη, Ισπανία
Πρόσωπα | Δρ. Αντρέας Σλιφ (Dr. Andreas Schleef) - Πρόεδρος
Υπάλληλοι | 15.750
Ιστότοπος | seat.com

H Seat (Σέατ) είναι μια θυγατρική εταιρεία του Ομίλου Volkswagen και η μεγαλύτερη αυτοκινητοβιομηχανία της Ισπανίας. Ιδρύθηκε το 1950 ως θυγατρική του Ομίλου Fiat, με ένα σημαντικό μερίδιο να ανήκει στην ισπανική κυβέρνηση υπό την διακυβέρνηση της δικτατορίας του Φράνκο.

Το ακρωνύμιο “SEAT” σήμαινε Sociedad Española de Automóviles de Turismo (δηλαδή, Ισπανική Εταιρεία για Αυτοκίνητα Τουρισμού, περίπου σαν την ελληνική ΕΛΠΑ).

## [Επεξεργασία] Ιστορία

Αρχικά, η Seat ασχολούνταν με την παραγωγή αυτοκινήτων Fiat με το σήμα της εταιρείας, τα οποία και διαφοροποιούνταν πολύ λίγο από αυτά της ιταλικής μητρικής εταιρείας. Το Seat Panda (στη συνέχεια το όνομα άλλαξε σε Seat Marbella) ήταν βασισμένο στο Fiat Panda. Το Seat 600 (βασισμένο στο Fiat 600) ήταν για πολλές ισπανικές οικογένειες το πρώτο αυτοκίνητο και θεωρήθηκε σύμβολο της οικονομικής ανάπτυξης (1959 – 1973) γνωστής και ως «Ισπανικό Θαύμα».

Το πρώτο αυτοκίνητο που λάνσαρε η εταιρεία χωρίς την εμπλοκή της Fiat ήταν το Seat Ronda. Αυτό βέβαια ήταν ένα ανασχεδιασμένο (σε μερικά σημεία) Fiat Ritmo και αυτό προκάλεσε την δικαστική διαμάχη της Fiat εναντίον της Seat, αφού η πρώτη υποστήριζε ότι το αυτοκίνητο εξακολουθούσε να μοιάζει καταπληκτικά στο Ritmo. Ο τότε Πρόεδρος της Seat, Χουάν Μιγκέλ Αντονάντσας (Juan Miguel Antoñanzas) έδειξε ένα Ronda στον τύπο με όλα τα διαφορετικά κομμάτια του Ronda από το Ritmo τονισμένα με έντονο κίτρινο χρώμα, ώστε να δείξει τις διαφορές. Αυτό το γεγονός οδήγησε στη λήξη της διαμάχης. Οι φήμες λένε πως η Fiat ήταν τότε εξοργισμένη διότι ο ανασχεδιασμός του Ronda ήταν πραγματικά πολύ κοντά στον ανασχεδιασμό που σκόπευε η Fiat να εφαρμόσει στο Ritmo, οδηγώντας φυσικά στην μη προώθηση αυτής της ενέργειας.

Μετά την αποχώρηση της Fiat το 1981, ο Όμιλος Volkswagen υπέγραψε σύμφωνο συνεργασίας με τη Seat και έγινε ο μεγαλύτερος μέτοχος το 1986, ενώ απέκτησε το 100% της εταιρείας το 1990.

## [Επεξεργασία] Παραγωγή Οχημάτων

Η Seat έχει το μεγαλύτερο εργοστάσιό της στο Martorell (Μαρτορέλ, μια βιομηχανική πόλη κοντά στη Βαρκελώνη. Το εργοστάσιο του Μαρτορέλ είναι ένα από τα πιο καινούρια στην Ευρώπη, με δυνατότητα κατασκευής 450.000 αυτοκινήτων το χρόνο. Τα κεντρικά γραφεία της Seat, βρίσκονται στη Βαρκελώνη.

Η Seat έχει δικές της ιδιόκτητες εγκαταστάσεις πωλήσεων, διανομής και συντήρησης σε 50 χώρες. Απασχολεί περίπου 14.500 εργαζομένους ενώ επιπλέον 1.250 εργάζονται στο τμήμα έρευνας και ανάπτυξης του Μαρτορέλ. Η εταιρεία αναπτύσσει και σχεδιάζει τα δικά της μοντέλα σύμφωνα με τις τακτικές του Ομίλου Volkswagen. Κάποια από τα μοντέλα της έχουν πουληθεί ως Volkswagen, όπως το Seat Ibiza που ήταν γνωστό στη Νότια Αφρική ως Volkswagen Polo Playa, το Seat Inca ως VW Caddy και το Seat Cordoba ως VW Polo Classic. Για τους σκοπούς της στρατηγικής του Ομίλου, η Seat ανήκει στην Audi μαζί με τη Lamborghini, όλες όμως είναι θυγατρικές του Ομίλου VW.

## [Επεξεργασία] Προηγούμενα Μοντέλα της Seat

- SEAT 600/800
- SEAT 850
- SEAT 1200 Sport
- SEAT 1400
- SEAT 1430
- SEAT 1500
- SEAT 124
- SEAT 127
- SEAT 128
- SEAT 131
- SEAT 132
- SEAT 133
- SEAT Fura
- SEAT Panda
- SEAT Ritmo
- SEAT Ronda
- SEAT Terra
- SEAT Inca
- SEAT Málaga ή SEAT Gredos* (σε μερικές αγορές)
- SEAT Marbella
- SEAT Arosa

(*): στην Ελλάδα ονομάστηκε Gredos λόγω κακών συνειρμών που προκαλούσε η ονομασία Malaga

## [Επεξεργασία] Η γκάμα μοντέλων της Seat το 2006

Τα περισσότερα μοντέλα της εταιρείας παίρνουν τα ονόματά τους από τοπωνύμια της Ισπανίας.

- SEAT Ibiza
- SEAT Córdoba
- SEAT León
- SEAT Altea
- SEAT Toledo
- SEAT Alhambra

## [Επεξεργασία] Εξωτερικοί Σύνδεσμοι

- Seat Ελλάς
- Seat (στα αγγλικά)

Ανακτήθηκε από "http://el.wikipedia.org../../../s/e/a/Seat.html"

Κατηγορίες: Επιχειρήσεις της Ισπανίας | Αυτοκινητοβιομηχανία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe